# name
La fotogrametria: eina de representació en la conservació-restauració de pintura mural i dels revestiments històrics

# metadata.dc.description[].value
Podeu consultar el document complet a: http://hdl.handle.net/2445/134258

# metadata.dc.description.abstract[].value
Els conjunts de pintura mural i revestiments arquitectònics amb interès històric o artístic, tenen dues
característiques essencials que els diferencien de la resta dels béns mobles: les dimensions de les
obres i la interrelació amb l’arquitectura des del punt de vista de la matèria constituent.
Normalment, els conjunts pictòrics murals, així com els revestiments històrics, es conserven in situ
associats als murs d’un edifici, excepte en els casos d’extracció de les obres del seu emplaçament
original. Per tant, a les patologies que pugui presentar una pintura mural s’hi han d’afegir les patologies
que afecten la mateixa arquitectura que la suporta. Per aquest motiu, les degradacions en
una obra mural es multipliquen i el diagnòstic de l’estat de conservació es fa més complex.
Un diagnòstic encertat implica la detecció de les causes que han provocat la degradació i determina
la correcta elecció dels processos, metodologies i materials que cal emprar per aturar els agents de
degradació i implementar els tractaments curatius necessaris per estabilitzar l’obra.
Per comprendre en profunditat la problemàtica d’una obra mural, és imprescindible tenir una visió
global del conjunt i del seu estat de conservació. Però les grans dimensions d’una obra o el seu emplaçament
en espais arquitectònics complexos dificulten en moltes ocasions una anàlisi objectiva i
compliquen la quantificació precisa dels danys. Per tant, cal conèixer i documentar amb exactitud la
localització de les patologies per poder fer una planificació acurada dels processos a realitzar, tant
des de punt de vista logístic com des de la perspectiva de la valoració econòmica de la intervenció.
És imprescindible, doncs, disposar d’una eina per realitzar una documentació precisa i que permeti
quantificar els danys...

# metadata.dc.publisher[].value
Universitat de Barcelona. Facultat de Belles Arts. Secció de Conservació-Restauració

# metadata.dc.relation.ispartof[].value
Contribució a: La Recerca en Conservació des de la Visió del Conservador-Restaurador III. Setmana de la Ciència. Barcelona. 16 de novembre de 2018. Secció de Conservació-Restauració. Facultat de Belles Arts. Universitat de Barcelona. ISBN: 978-84-09-06965-1. pp: 15-24

# metadata.dc.rights[].value
cc by-nc-nd (c) Marquès Balagué, Mercè, 2019

# metadata.dc.source[].value
Comunicacions a congressos (Grup de Recerca Conservació-Restauració del Patrimoni)

# metadata.dc.subject.other[].value
Conservation and restoration of art objects

# metadata.dc.title[].value
La fotogrametria: eina de representació en la conservació-restauració de pintura mural i dels revestiments històrics